Likumprojekts

### Grozījumi Mikrouzņēmumu nodokļa likumā

Izdarīt Mikrouzņēmumu nodokļa likumā (Latvijas Vēstnesis, 2010, 131.nr.; 2011, 204.nr.; 2013, 194., 232.nr.; 2015, 60., 91. nr.) šādus grozījumus:

1. 1.panta 4.punkta “a” apakšpunktā izslēgt vārdus “valsts sociālās apdrošināšanas obligātās iemaksas”.

2. 3.pantā:

izteikt pirmo daļu šādā redakcijā:

“Mikrouzņēmumu nodokļa maksātājs, slēdzot darba līgumu, pretendentu rakstveidā informē, ka darba devējs ir mikrouzņēmumu nodokļa maksātājs, ka mikrouzņēmuma darbinieka iedzīvotāju ienākuma nodoklis tiek noteikts no mikrouzņēmuma apgrozījuma, valsts sociālās apdrošināšanas obligātās iemaksas tiek veiktas atbilstoši likumā “Par valsts sociālo apdrošināšanu” noteiktajam un ka mikrouzņēmuma darbiniekam ir tiesības brīvprātīgi pievienoties valsts sociālajai apdrošināšanai atbilstoši likumā “Par valsts sociālo apdrošināšanu” noteiktajam. Šo informāciju var ietvert darba līgumā.”;

izteikt otro daļu šādā redakcijā:

“Mikrouzņēmums, kurš vēlas ar nākamo taksācijas periodu kļūt par mikrouzņēmumu nodokļa maksātāju, rakstveidā informē darbiniekus, ka mikrouzņēmumu nodokli maksājošā mikrouzņēmuma darbinieka iedzīvotāju ienākuma nodoklis tiek noteikts no mikrouzņēmuma apgrozījuma, valsts sociālās apdrošināšanas obligātās iemaksas tiek veiktas atbilstoši likumā “Par valsts sociālo apdrošināšanu” noteiktajam un ka mikrouzņēmuma darbiniekam ir tiesības brīvprātīgi pievienoties valsts sociālajai apdrošināšanai atbilstoši likumā “Par valsts sociālo apdrošināšanu” noteiktajam.”;

papildināt trešo daļu pēc vārdiem “darba devējam noteiktajā” ar vārdu “vispārējā”.

3. 6.pantā:

aizstāt pirmajā daļā vārdu “deviņi” ar vārdu “pieci”;

izslēgt 1.1daļā vārdus un skaitļus “Sākot ar 2015.gada 1.janvāri”;

aizstāt 1.1daļā skaitli “9” ar skaitli “5” un skaitli “12” ar skaitli “8”;

izslēgt 1.2daļu;

aizstāt devītajā daļā skaitli “9” ar skaitli “5”.

4. Izslēgt 7.panta piekto un sesto daļu.

5. 8.pantā:

aizstāt pirmās daļas 1.punktā skaitli “0,1” ar skaitli “0,2”;

izslēgt pirmās daļas 2.punktu;

aizstāt pirmās daļas 3.punktā skaitli “30” ar skaitli “90”;

aizstāt pirmās daļas 4.punktā skaitli “4,9” ar skaitli “9,8”;

izslēgt otrās daļas 1.punktu;

aizstāt otrās daļas 2.punktā skaitli “35” ar skaitli “100”;

aizstāt trešās daļas 1.punktā skaitli “0,1” ar skaitli “0,2”;

izslēgt trešās daļas 2.punktu;

aizstāt trešās daļas 3.punktā skaitli “34,9” ar skaitli “99,8”.

6. 9.pantā:

papildināt pirmo daļu pēc vārdiem “sociāli apdrošināms” ar vārdiem “saskaņā ar likumu “Par valsts sociālo apdrošināšanu””;

izslēgt otro, trešo, ceturto, 4.1 un piekto daļu.

7. Pārejas noteikumos:

izslēgt 6.punktu;

izslēgt 12.punkta 2.apakšpunktu;

papildināt pārejas noteikumus ar 18.punktu šādā redakcijā:

“18. Šā likuma 7.panta piekto un sesto daļu redakcijā, kas bija spēkā līdz 2016.gada 31.decembrim, piemēro attiecībā uz mikrouzņēmumu nodokļa deklarācijām, kas iesniegtas par taksācijas periodiem līdz 2016.gadam.”.

Likums stājas spēkā 2017.gada 1.janvārī, ja 2016.gada 1.janvārī ir stājušies spēkā grozījumi likumā “[Par valsts sociālo apdrošināšanu](http://likumi.lv/ta/id/45466-par-valsts-socialo-apdrosinasanu)”, kuri paredz, ka par mikrouzņēmuma darbiniekiem valsts sociālās apdrošināšanas obligātās iemaksas jāveic no minimālā obligātā sociālās apdrošināšanas iemaksu objekta.

Finanšu ministrs J.Reirs

10.09.2015 11:23

431

Finanšu ministrijas Tiešo nodokļu departamenta

Īpašuma un iedzīvotāju ienākuma

nodokļu nodaļas vecākā referente

Zoldnere 67095492, faksa Nr.67095421

[Vanda.Zoldnere@fm.gov.lv](mailto:Inese.Veinberga@fm.gov.lv)